07/06/2017 | Administración LocalMunicipal
Cee
Bases convocatoria selección en réxime laboral temporal dun peón conductor e tres peóns integrantes da Brigada de Prevención e Defensa Contra Incendios Forestais

Por Resolución da Alcaldía núm.275/2017, do 31 de maio de 2017, aprobáronse as bases da convocatoria e o proceso de selección en réxime laboral temporal dun peón condutor e tres peóns integrantes da brigada de prevención e defensa contra incendios forestais. Fanse públicas para o seu coñecemento e aos efectos de presentación de solicitudes para participar no convocatoria e selección. O obxecto desta convocatoria é cubrir mediante concurso-oposición unha praza de peón condutor e 3 prazas de peóns, ao abeiro do convenio de colaboración subscrito entre a Consellería do Medio Rural e a entidade local de Cee para a participación na prevención e defensa contra incendios forestais durante os anos 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020. A contratación realizarase a través da modalidade de contrato de duración determinada, a xornada completa, e con unha duración de tres meses. As vacacións e o horario, que poderá ser partido en xornada de mañá e tarde, e de luns a domingo, adaptaranse ás necesidades do servizo. As retribucións son as establecidas segundo o Convenio Colectivo do persoal laboral do Concello de Cee. Publicado no DOG nº 208 do 28/10/2002. [Acordo de modificación (táboas salariais 2009 e 2010, modificación artigo 15 – xornada- e 25 – xubilación-) no BOP nº 259, 10/11/2008, acordo de modificación (artigos 11 e 15) no BOP nº 82, 13/04/2005 e DOG nº 85, 04/05/2005]. As labores a desenvolver consistirán na realización dos seguintes traballos: 1. Intervención nos incendios forestais no ámbito municipal, sen prexuízo de que conforme á normativa aplicable o persoal das brigadas municipais participará nas operacións de extinción e de remate de incendios forestais, baixo o mando único operativo dependente da consellería competente en materia forestal cando así se decida por parte do mando único e conforme ao artigo 48.6 da Lei 3/2007.2. Labores de prevención de incendios, que se desenvolveran en faixas de xestión de biomasa ou nos terreos forestais de titularidade municipal ou de propietario descoñecido, así como en vías e camiños forestais da súa titularidade cando non sexa posible mecanizar estes traballos.3. Os traballos de extinción de incendios forestais serán prioritarios con respecto aos traballos de prevención. Para participar no proceso selectivo os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán mantelos durante todo o proceso: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores, nos termos establecidos na normativa vixente. b) Ter cumpridos os dezaseis (16) anos de idade e non ter acadado a idade de xubilación forzosa. c) Non padecer enfermidade ou eiva física que impida o desenvolvemento das funcións propias do posto de traballo para o que se opta; acreditarase mediante certificado médico que xustifique que o/a aspirante reúne as condicións físicas suficientes para a realización dos exercicios físicos que figuran especificados como “Proba de aptitude física” nestas bases, e de que non padece enfermidade ou defecto físico que impida o normal desenvolvemento das funcións propias do posto. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. e) Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. f) Dispor de carné de conducir tipo B. As instancias dirixiranse ó Alcalde do Concello de Cee e presentaranse no Rexistro Xeral do Concello de 9 a 13.30 horas, situado na rúa Domingo Antonio de Andrade, s/n, 15270 Cee, A Coruña, ou na forma prevista nas Leis 39/2015, de 1 de octubre, del Procedimiento Administrativo Común de las Administraciones Públicas e 40/2015, de 1 de octubre, de Régimen Jurídico del Sector Público, no prazo de dez (10) días hábiles, contados a partir do seguinte ó de publicación das Bases no BOP, nos modelos normalizados que figuran como anexos a estas bases. Non obstante, no caso de non presentarse a instancia no rexistro xeral do Concello, deberá anticiparse a presentación da solicitude de participación, a través de calquera medio que permita deixar constancia (fax, telegrama etc…) que deberá ter entrada no rexistro do Concello antes de que remate o prazo e hora fixados como o último día para a presentación de solicitudes. Os aspirantes ó posto deberán aportar a seguinte documentación.  Solicitude nos modelos normalizados que figuran como anexos a estas bases.  Documentación acreditativa da totalidade dos requisitos sinalados no apartado “Requisitos dos aspirantes”.  Fotocopia do permiso de condución.  Certificado médico que xustifique que o/a aspirante reúne as condicións físicas suficientes para a realización dos exercicios físicos que figuran especificados como “Proba de aptitude física” nestas bases, e de que non padece enfermidade ou defecto físico que impida o normal desenvolvemento das funcións propias do posto. A presentación de documentación acreditativa dos aspectos a valorar na fase de concurso é voluntaria por parte do aspirante. En todo caso, non se tomarán en conta nin serán avaliados aqueles méritos que non queden debidamente acreditados, en todos os seus extremos, no último día do prazo de presentación da instancias. De non presentarse documentación acreditativa dos méritos a valorar a puntuación na fase de concurso será de 0 ptos. Segundo establece o artigo 28.3 da lei 39/2015, do 1 de outubro, do procedemento administrativo común das administracións públicas a documentación poderá aportarse en copia simple. En caso de que dita documentación xa obrase en poder da administración poderá solicitarse que se faga uso da mesma, indicando na solicitude en que momento e ante que órgano administrativo se presentou dita documentación. Las Administraciones no exigirán a los interesados la presentación de documentos originales, salvo que, con carácter excepcional, la normativa reguladora aplicable establezca lo contrario. Asimismo, las Administraciones Públicas no requerirán a los interesados datos o documentos no exigidos por la normativa reguladora aplicable o que hayan sido aportados anteriormente por el interesado a cualquier Administración. A estos efectos, el interesado deberá indicar en qué momento y ante que órgano administrativo presentó los citados documentos, debiendo las Administraciones Públicas recabarlos electrónicamente a través de sus redes corporativas o de una consulta a las plataformas de intermediación de datos u otros sistemas electrónicos habilitados al efecto. Se presumirá que esta consulta es autorizada por los interesados, salvo que conste en el procedimiento su oposición expresa o la ley especial aplicable requiera consentimiento expreso, debiendo, en ambos casos, ser informados previamente de sus derechos en materia de protección de datos de carácter personal. Excepcionalmente, si las Administraciones Públicas no pudieran recabar los citados documentos, podrán solicitar nuevamente al interesado su aportación Unha vez realizada a selección, os aspirantes seleccionados deberán aportar en orixinal ou copia compulsada toda a documentación obxecto de valoración no proceso. Rematado o prazo de presentación de instancias, a Presidencia da Corporación, ditará resolución na que se aprobará a lista provisional de admitidos/as e excluídos/as que se publicará no Taboleiro de Edictos do Concello, e concederase un prazo de dez (10) días hábiles para os efectos de reclamacións ou subsanacións de erros. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva. No caso de que fosen admitidos tódolos aspirantes presentados, poderá ditarse directamente a lista definitiva de admitidos, sen prexuízo de que contra a mesma se poderán interpoñer os recursos procedentes en dereito. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará o lugar e data da celebración da proba física e da valoración dos méritos. No caso de que por circunstancias excepcionais houbese que modificar lugar, data ou hora da valoración de méritos ou da proba de aptitude física, publicarase no Taboleiro de Edictos do Concello. O tribunal cualificador estará formado por cinco membros: un presidente, un secretario e tres vogais e quedará integrado polas persoas que designe a Alcaldía. Os seus integrantes deberán ser Funcionarios/as ou persoal laboral fixo ó servizo das Administracións Públicas, con titulación igual ou superior á requirida para o acceso á praza. O tribunal quedará integrado, ademais, polos respectivos suplentes que serán designados da mesma forma que os titulares. A súa composición farase pública coa lista provisional de admitidos/as e excluídos/as do proceso selectivo. A pertenza aos órganos de selección realizarase a título individual, non podendo ostentarse en representación nin por conta de ninguén. A composición dos tribunais será predominantemente técnica, non formará parte do tribunal cualificador o persoal de elección ou de designación política, os funcionarios/as interinos/as e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2° do Real decreto 36.4/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, de 1 de outubro, de Réxime Xurídico do Sector Público O tribunal non poderá constituírse nin actuar sen a asistencia do Presidente e do Secretaria ou, no seu caso, dos seus suplentes, e da metade, polo menos, dos seus membros. O tribunal resolverá cantas dúbidas poidan exporse e poderá adoptar os acordos que garantan a boa orde da convocatoria, en todo o non previsto polas presentes bases e normativa aplicable. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. De tódalas reunións que faga o tribunal, o secretario redactará acta. O sistema de selección será o de concurso – oposición, previa superación da proba física de aptitude. Valoraranse unicamente os méritos debidamente acreditados polos aspirantes en todos os seus extremos, no último día do prazo de presentación da instancias. Terá a cualificación de apto/non apto. Consistirá en camiñar 3.200 metros sobre terreo chan cun peso de 11 kg ás costas nun tempo de 30 minutos. Os aspirantes deberán vir provistos de zapatillas de deporte e dunha mochila cargada co peso antedito. Non está permitido correr durante a realización. Recoméndase levar roupa lixeira transpirable e permítese levar líquidos para hidratación. Só se permitirá un único intento para superar a proba de aptitude física. O Tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a exposición no Taboleiro de Edictos da Casa do Concello. A puntuación máxima total establécese en catro puntos e será o resultado de sumar os méritos que se enumeran no parágrafo seguinte, cos límites que se sinalan para cada un deles. Serán méritos a valorar nesta fase: Por servizos prestados en calquera administración ou empresa privada como peón condutor, peón ou oficial, en campañas de loita contra o lume: 0,20 puntos/mes ata un máximo dous puntos. Na selección do peón condutor teranse en conta unicamente os servizos prestados como peón-condutor e non como peón ordinario, e na selección dos tres peóns atenderase aos servizos prestados como peón ou oficial en campañas de prevención, vixilancia e loita contra incendios. A acreditación dos servizos prestados efectuarase mediante certificado de vida laboral expedido pola Tesourería Xeral de Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo. A non presentación de ámbolos documentos (vida laboral+ certificado de empresa e/ou contrato de traballo) suporá a non valoración do mérito alegado. Non se valorarán as relación laborais onde só se acredite a condición de peón ou peón conductor, debendo quedar suficientemente acreditado que se trata de campañas contra o lume (prevención, vixilancia e loita contra incendios). Cursos relacionados coa actividade e tarefas do posto de traballo a desenvolver impartidos por unha administración ou entidade pública ou homologadas por elas (neste último caso deberá constar expresamente no título tal homologación para que poidan ser valorados). Só se valorarán os cursos relacionados con prevención e extinción de incendios, manexo de vehículos e maquinaria (ámbolos dous en materia de prevención e extinción de incendios), prevención de riscos laborais, e protección civil básico e superiores, neste caso relacionados co sector obxecto da convocatoria. Outorgarase 0,005 puntos por cada hora de formación acreditada. A acreditación dos cursos realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Exame de coñecementos teóricos, obrigatorio e eliminatorio, de carácter escrito cunha valoración máxima de 6 puntos, e que terá por obxecto avaliar os coñecementos e habilidades para desenvolver as funcións propias do cargo. Consistirá nunha proba de 3 a 5 preguntas a desenvolver relacionadas co temario específico anexo a estas bases. A duración máxima para a realización deste exercicio será de 60 minutos, podendo o tribunal determinar tempos inferiores se así o estima conveniente. O exercicio será cualificado de 0 a 6 puntos máximo, sendo necesario acadar unha puntuación de 3 puntos para superalo, dado o seu carácter eliminatorio. Os resultados das diferentes probas publicaranse no taboleiro de anuncios da Casa do Concello indicando, no seu caso, a lista de candidatos presentados e non presentados así como as diferentes puntuacións/valoracións obtidas. Se a proba ten carácter eliminatorio indicarase se o candidato queda eliminado. Unha vez rematadas as probas, publicaranse no taboleiro de anuncios as puntuacións totais acadadas, ordenando os candidatos de maior a menor por orde de puntuación e procederase a elevar proposta de contratación dos candidatos por orde de puntuación acadada no proceso, comezando polo de maior puntuación, sen que en ningún caso exceda do número de prazas convocadas. Calquera proposta de aprobados que contraveña o anteriormente establecido será nula de pleno dereito. Se un aspirante rexeita a oferta de emprego entenderase que desiste do seu dereito e procederase a seleccionar ó seguinte aspirante segundo orde de puntuación. A alcaldía resolverá o procedemento de selección mediante decreto que será publicado no taboleiro de anuncios do Concello. Na acta da selección, incluirase como lista de reservas, unha relación dos aspirantes que non foran incluídos na relación de aprobados e proposta de designación, co fin de que, se por calquera circunstancia algún aspirante incluído nesta non fora nomeado, poderían selo, pola orde de puntuación obtida no proceso de selección. Cando un dos aspirantes incluídos na lista fose chamado para ocupar un posto, ó remata-lo período de contratación recuperará o seu lugar inicial na mesma, de xeito que poderá ser chamado para unha nova contratación En caso de empate, a orde de puntuación dos candidatos establecerase como segue: 1.–Nota da fase de oposición.2.–Nota da fase de concurso.3.–Letra do primeiro apelido tomando como referencia o establecido na última resolución anual pola que se publica o resultado do sorteo ó que se refire o Reglamento General de Ingreso del Personal al Servicio de la Administración del Estado (Orden de actuación dos aspirantes en probas selectivas). Resolución do 18 de abril de 2017: letra Ñ Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios para a realización das probas, de forma que gocen de igualdade de oportunidades cos demais participantes. Os/as aspirantes que fagan valer a súa condición de persoa con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida nas Leis 39/2015, de 1 de octubre, del Procedimiento Administrativo Común de las Administraciones Públicas e 40/2015, de 1 de octubre, de Régimen Jurídico del Sector Público Os aspirantes seleccionados deberán participar con carácter obrigatorio nun programa de formación en materia de defensa contra incendios, comportamento do lume, ferramentas, extinción e liquidación, condución de vehículos todoterreo, seguridade laboral, primeiros auxilios, traballos con vehículos motobomba, liñas de defensa e ferramentas, EPI e comunicacións, seguridade, saúde e partes e medios aéreos, embarque e desembarque. Os dous primeiros aspirantes da lista de reserva poderán ser chamados para participar de forma voluntaria na acción formativa, sen que esta formación implique a súa contratación inmediata. Os aspirantes deberán estar en posesión de todos aqueles requisitos esixidos nestas bases o último día do prazo de presentación de solicitudes, e gozar e ter dispoñibilidade deles durante toda a contratación. Salvo que se indique expresamente nestas bases os aspirantes deberán presentar tódolos datos persoais e profesionais que poidan ser obxecto de avaliación en cada praza concreta. So serán obxecto de puntuación aqueles méritos tanto formativos como de experiencia laboral que estean relacionados co posto de traballo obxecto do proceso de selección. Enténdese por oficiais os títulos, diplomas, certificados, etc. emitidos pola administración pública, os da Universidades públicas e privadas oficiais e os que non sendo emitidos por ditas entidades contan coa homologación das mesmas. A acreditación dos cursos realizarase mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Cee, a 03 de maio de 2017. O ALCALDE Asdo. Ramón Vigo Sambade SR. ALCALDE DO CONCELLO DE CEE (A CORUÑA) SR. ALCALDE DO CONCELLO DE CEE (A CORUÑA)  Conceptos xerais sobre lume forestal.  O lume. Concepto. Factores que o rexen. Propagación.  Comportamento dun incendio.  Métodos e operacións de extinción.  Ferramentas manuais e maquinaria forestal. Utilización, manexo e mantemento.  Seguridade e prevención de riscos  Equipos de protección individual  Actuacións básicas de primeiros auxilios. Cee, 1 de xuño de 2017 O alcalde Ramón Vigo Sambade